देश की सर्वोच्च पंचायत ने एक मामले की सुनवाई करते हुए कहा कि अगर दो बालिग लोग साथ में बिना शादी किए रहना चाहते हैं तो उन पर किसी तरह का प्रतिबंध नहीं लगाया जा सकता। भारत में 18 वर्ष पार कर जाने वाले युवाओं को बालिग मान लिया जाता है। वहीं शादी करने के लिए लड़की की उम्र कम से कम 18 साल और लड़के की उम्र 21 साल होनी चाहिए। एनबीटी की एक खबर के मुताबिक कोर्ट ने यह भी कहा कि हमारा लेजिस्लेटिव भी लिव इन रिलेशनशिप को अनुमति देता है। यह फैसला उस केस में आया है जिसमें केरल हाई कोर्ट ने लिव इन में रहने वाले दो बालिगों के खिलाफ फैसला दिया था।